
Προϋπολογισμού του Γενικού Λογιστηρίου του Κρά¬ 


τους . 1 

Συγχώνευση Νομικών Προσώπων του Δήμου Ηρακλείου 
με το όνομα «Βρεφονηπιακοί Σταθμοί Δήμου Ηρακλεί¬ 


ου Αττικής», με το Ν.Π «Δημοτικοί Παιδικοί Σταθμοί 

της Δ/νσης Αγρ/κης Ανάπτυξης που ασχολούνται με την 
καταπολέμηση του δάκου της ελιάς για το έτος 2005 .. 7 

Συγκρότηση συνεργείων και καθιέρωση υπερωριακής ερ¬ 
γασίας υπαλλήλων των Δ/νσεων Εμπορίου της Ν.Α. 
Ξάνθης, για τον Περιοδικό Έλεγχο Μέτρων και Σταθ¬ 
μών, γιατο διάστημα 1.6.2005-31.12.2005 . 8 

Ανάκληση των υπ’ αριθμ. 239/6.10.2004 και 292/ 
18.11.2004 αποφάσεων του Διοικητή του Γενικού Νο¬ 
σοκομείου Θεσσαλονίκης «ΙΠΠΟΚΡΑΤΕΙΟ» . 9 


ΑΠΟΦΑΣΕΙ Σ 

Αριθ. οικ.2/34782/0022 (1) 

Καθιέρωση υπερωριακής εργασίας υπαλλήλων της Δ.20 
Προϋπολογισμού του Γ ενικού Λογιστηρίου του Κράτους. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του ν. 1558/1985 όπως 


προστέθηκαν με το άρθρο 27 του ν. 2081/1992 και αντικατα- 
στάθηκαν με το άρθρο 1 του ν. 2469/1997 (ΦΕΚ38/Α). 

2. Τις διατάξεις του άρθρου 16 του ν. 3205/2003. 

3. Την υπ’ αριθμ. 2/40508/0004/23.7.2004 (ΦΕΚ 
1185/Β/3.8.2004) Απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γενι¬ 
κούς Διευθυντές και στους Προϊσταμένους Διευθύνσεων και 
Τμημάτων του Γ.Λ.Κ. και της Γενικής Διεύθυνσης Δημόσιας 
Περιουσίας και Εθνικών Κληροδοτημάτων. 

4. Το υπ’ αριθ. 2/29973/0004/16.6.2005 έγγραφο της Δ4- 
Προσωπικού. 

5. Την ανάγκη καθιέρωσης υπερωριακής εργασίας (37) 
υπαλλήλων που θα ασχοληθούν για την κατάρτιση του Προ¬ 
ϋπολογισμού οικονομικού έτους 2006. 

6. Το γεγονός ότι από την απόφαση αυτή προκαλείται δα¬ 
πάνη ύψους 57.720 € περίπου σε βάρος του Κρατικού Προ¬ 
ϋπολογισμού οικονομικού έτους 2005, η οποία θα αντιμετω- 
πισθεί από τις εγγεγραμμένες πιστώσεις Ειδικού Φορέα 23- 
140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωριακής 
εργασίας κατά το χρονικό διάστημα από 1.7.2005 έως 
30.11.2005 για τριάντα επτά (37) υπαλλήλους της Δ.20 Προ¬ 
ϋπολογισμού του Γ.Λ.Κ., και για εξήντα (60) ώρες τον μήνα 
ανά υπάλληλο. 

Στην ανωτέρω υπερωριακή εργασία η οποία θα πραγματο¬ 
ποιείται κατά τις εργάσιμες ημέρες, μπορούν να μετέχουν και 
περισσότεροι υπάλληλοι, καθώς και αποσπασμένοι εντός 
του ανωτέρω συνολικού αριθμού ωρών, που εγκρίνονται με 
την παρούσα απόφαση. 

Η κατανομή των ωρών, η συγκρότηση των συνεργείων και 
η περιγραφή των συγκεκριμένων εργασιών που θα πραγμα¬ 
τοποιηθούν, όπως αυτές καταγράφονται στο σχετικό αίτημα 
της 20ης Δ/νσης Προϋπολογισμού, θα γίνει με απόφαση του 
Διευθυντή της παραπάνω Διεύθυνσης. Οι αποφάσεις αυτές 
θα κοινοποιούνται στη Δ-4 Προσωπικού και στο Γ ραφείο του 
Γ ενικού Γ ραμματέα. 

Με την ολοκλήρωση της υπερωριακής εργασίας, η εκτέλε¬ 
ση των προαναφερόμενων εργασιών και η παράδοση του έρ¬ 
γου θα βεβαιώνεται εγγράφως στη Δ.4 Προσωπικού του 
Γ.Λ.Κ. από τον Διευθυντή της Δ/νσης. 

Η απόφαση αυτή που ισχύει (1) ένα μήνα πριν από την δη¬ 
μοσίευση της, να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουλίου 2005 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ.2/34783/0022 (2) 

Καθιέρωση υπερωριακής εργασίας υπαλλήλων του Γενικού 
Λογιστηρίου του Κράτους. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του ν. 1558/1985 όπως 
προστέθηκαν με το άρθρο 27 του ν. 2081/1992 και αντικατα- 
στάθηκαν με το άρθρο 1 του ν. 2469/1997 (ΦΕΚ38/Α). 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003). 

3. Την υπ’ αριθμ. 2/40508/0004/23.7.2004 (ΦΕΚ 1185/Β/ 
3.8.2004) απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο Γ ε¬ 
νικό Γ ραμματέα Δημοσιονομικής Πολιτικής, στους Γ ενικούς 
Διευθυντές και στους Προϊσταμένους Διευθύνσεων και Τμη¬ 
μάτων του Γ.Λ.Κ. και της Γενικής Διεύθυνσης Δημόσιας Πε¬ 
ριουσίας και Εθνικών Κληροδοτημάτων. 

4. Το υπ’ αριθμ. 2/29973/0004/16.6.2005 έγγραφο της 
Δ/νσης 4ης Προσωπικού στο οποίο περιγράφεται η αναγκαι¬ 
ότητα για την έγκριση υπερωριακής εργασίας υπαλλήλων 
του Γενικού Λογιστηρίου του Κράτους. 

5. Το γεγονός ότι από την απόφαση αυτή προκαλείται δα¬ 
πάνη ύψους 33.696 € περίπου σε βάρος του Κρατικού Προϋ¬ 
πολογισμού οικονομικού έτους 2005, η οποία θα αντιμετωπι- 
σθεί από τις εγγεγραμμένες πιστώσεις Ειδικού Φορέα 23- 
140, ΚΑΕ 0511, αποφασίζουμε: 

Εγκρίνουμε την καθιέρωση απογευματινής, υπερωριακής 
εργασίας κατά το χρονικό διάστημα από 1.7.2005 έως 
31.12.2005, για δέκα οκτώ (18) υπαλλήλους, που απασχολού¬ 
νται στο τηλεφωνικό κέντρο και στην Αίθουσα Εξυπηρέτησης 
Κοινού που λειτουργεί στην είσοδο της Υπηρεσίας Συντάξεων 
του Γ.Λ.Κ. και για εξήντα (60) ώρες τον μήνα ανά υπάλληλο. 

Στην ανωτέρω υπερωριακή εργασία η οποία θα πραγματο¬ 
ποιείται κατάτις εργάσιμες ημέρες, μπορούν να μετέχουν και 
περισσότεροι υπάλληλοι, καθώς και αποσπασμένοι εντός 
του ανωτέρω συνολικού αριθμού ωρών, που εγκρίνονται με 
την παρούσα απόφαση. 

Η κατανομή των ωρών, η συγκρότηση των συνεργείων και 
η περιγραφή των συγκεκριμένων εργασιών που θα πραγμα¬ 
τοποιηθούν, όπως αυτές καταγράφονται στο σχετικό αίτημα 
της Υπηρεσίας, θα γίνει με απόφαση του Προϊσταμένου του 
αρμόδιου Τμήματος. Η απόφαση αυτή θα κοινοποιείται στη 
Δ-4 Προσωπικού, στο Γενικό Διευθυντή Μισθών και Συντάξε¬ 
ων και στο Γ ενικό Γ ραμματέα Δημοσιονομικής Πολιτικής. 

Με την ολοκλήρωση της υπερωριακής εργασίας, η εκτέλε¬ 
ση των προαναφερόμενων εργασιών και η παράδοση του έρ¬ 
γου θα βεβαιώνεται εγγράφως στη Δ.4 Προσωπικού του 
Γ.Λ.Κ. απότονΤμηματάρχητου αρμόδιου Τμήματος. 

Η απόφαση αυτή που ισχύει (1) ένα μήνα πριν από την δημο¬ 
σίευση της, να δημοσιευθεί στην Εφημερίδα της Κυβερνήσεως. 
Αθήνα, 1 Ιουλίου 2005 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθ. 26379 (3) 

Τροποποίηση της συστατικής πράξης της αμιγούς Δημοτι¬ 
κής Επιχείρησης του Δήμου Νέας Ερυθραίας με την επω¬ 
νυμία «Δημοτική Επιχείρηση Ανάπτυξης Νέας Ερυθραί¬ 
ας» (Δ.Ε.Α.Ν.Ε). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του π.δ/τος 
410/1995 (Φ.Ε.Κ. Α' 231). 


2. Την υπ’ αριθμ. 25027/1984 απόφαση του Υπουργού Εσω¬ 
τερικών που δημοσιεύθηκε στο Φ.Ε.Κ.244/19.4.1984τ.Β'. 

3. Το υπ’ αριθμ. 520/1988π.δ. (Φ.Ε.Κ. 236/24.10.1998τ.Α'.), 
όπως τροποποιήθηκε με την παρ. 12 του άρθρου 5 του ν. 
2307/1995. 

4. Τις παραγράφους 22, 23 και 24 του άρθρου 11 του ν. 
2503/1997 (Φ.Ε.Κ. 107/30.5.1997 τ.Α'.). 

5. Την υπ’αριθμ. 6785-(4967.6254) 21.2.1996 απόφαση του 
Περιφερειακού Διευθυντή Αθηνών που δημοσιεύθηκε στο 
ΦΕΚ 175/Β/19.3.1996 σύστασης της ΔΕΑΝΕ που τροποποιή¬ 
θηκε με την υπ’ αριθμ. 3505/25.1.2000 απόφαση του Γ ενικού 
Γραμματέα Περιφέρειας Αττικής (ΦΕΚ 172/Β/17.2.2000). 

6. Την υπ’ αριθμ. 16978/12.11.2003 απόφαση του Γενικού 
Γ ραμματέα Περιφέρειας Αττικής, ΦΕΚ 1693/18.11.2003 τ. β'. 
«Μεταβίβαση αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στον Γενικό Διευθυντή Περιφέρειας, 
στους προϊστάμενους των Διευθύνσεων Αυτοδιοίκησης - 
Αποκέντρωσης, Τοπικής Αυτοδιοίκησης και Διοίκησης Αν. 
Αττικής - Δυτ. Αττικής - Πειραιώς και στους Προϊσταμένους 
των τμημάτων των Διευθύνσεων αυτών». 

7. Την υπ’ αριθμ. 89/2005 απόφαση του Δημοτικού Συμ¬ 
βουλίου του Δήμου Ν. Ερυθραίας που αφορά τροποποίηση 
της συστατικής πράξης της αμιγούς Δημοτικής Επιχείρησης 
με την επωνυμία «Δημοτικής Επιχείρησης Ανάπτυξης Νέας 
Ερυθραίας». 

8. Την πλήρη οικονομοτεχνική μελέτη που συντάχθηκε από 
την Ε.Ε.Τ.Α.Α. σύμφωνα με τις σχετικές προδιαγραφές του 
Υπουργείου Εσωτερικών, αποφασίζουμε: 

Τροποποιούνται τα άρθρο 2, 5, 6 και 7 της 6785 - (4967- 
6254)/21.2.1996 (ΦΕΚ 175/Β/19.3.1996) απόφασης του Περι¬ 
φερειακού Δ/ντη Αθηνών ως εξής: 

Άρθρο 2 
Σκοπός 

Σκοπός της Επιχείρησης είναι: 

Επιχειρηματικές και Αναπτυξιακές δραστηριότητες όπως 
αυτές περιγράφονται στους παρακάτω τομείς: 

Α. Τομέας Επιχειρηματικές και λοιπές Δραστηριότητες 

• Εκπόνηση κάθε μορφής Μελετών 

• Διενέργεια Ερευνών για την υποστήριξη και υλοποίηση 
αναπτυξιακών πρωτοβουλιών 

• Η εκμετάλλευση δημοτικών και λαϊκών αγορών και πολυ¬ 
καταστημάτων και η αξιοποίηση - εκμετάλλευση γενικά ακι¬ 
νήτων και χώρων ιδιοκτησίας του Δήμου, που θα παραχωρη- 
θούν στη Δημοτική Επιχείρηση, η συνεργασία με ιδιωτικούς 
φορείς με σκοπό ανάληψη επιχειρηματικών δραστηριοτήτων 
η συμμετοχή σε άλλες επιχειρήσεις και εταιρείες. 

• Η κατασκευή, δημιουργία, λειτουργία και εκμετάλλευση 
χώρων στάθμευσης για την εξυπηρέτηση των κατοίκων και 
επισκεπτών των ευρύτερων περιοχών του Δήμου. 

• Η δρομολόγηση λεωφορείων εντός και εκτός της περιο- 
χήςτου Δήμου γιατηνεξυπηρέτηση, μεταφοράτων μαθητών 
και γενικά των κατοίκων. 

• Διαχείριση Χώρων Κοιμητηρίου και η παροχή υπηρεσιών 
Κοιμητηρίου (λειτουργία ανθοπωλείου, κυλικείου, στολι¬ 
σμός εκκλησιών κατά τις τελετές, οργάνωση τελετών, κατα¬ 
σκευές και καθαρισμός μνημείων και λοιπών υπηρεσιών). 

• Η ανάληψη δραστηριοτήτων, που έχουν σχέση με την 
αναψυχή και συγκεκριμένα η αξιοποίηση και εκμετάλλευση 
χώρων ιδιοκτησίας του Δήμου και άλλων δημοσίων φορέων 
και η δημιουργία και εκμετάλλευση αναψυκτηρίων, εστιατο¬ 
ρίων και κυλικείων, ΙπΙθγπθΙ ΟβΙθ. 

• Διαχείριση Γηπέδων Τένις 

• Διαχείριση Δημοτικών και Λαϊκών Αγορών και Πολυκατα¬ 
στημάτων 

• Η πρακτόρευση Ασφαλιστικών Εταιρειών 

• Αξιοποίηση Δημοτικών Ακινήτων 

• Λοιπές επιχειρηματικές δραστηριότητες 

• Η ανάπτυξη δραστηριοτήτων, που αποτελούν αρμοδιό¬ 
τητα του Δήμου, που θα εκχωρούνται κατά το νόμο στη Δη¬ 
μοτική Επιχείρηση (πρακτικογραφήσεις, γραφείο υποστήρι¬ 
ξης παραπόνων του Δήμου, Γραφείο Δημοσίων Σχέσεων 
κ.λ.π.). 

• Η υλοποίηση κάθε είδους ειδικών προγραμμάτων και 
προγραμμάτων Ε.Ε. 

Β. Τομέας Διαφήμιση 

• Η διαχείριση και εκμετάλλευση της υπαίθριας διαφήμι¬ 
σης του Δήμου και γενικά όλωντων δημοτικών και άλλων δια¬ 
φημιστικών δραστηριοτήτων και ο έλεγχος και παρακολού¬ 
θηση εφαρμογής των προδιαγραφών και διατάξεων των σχε¬ 
τικών με την υπαίθρια διαφήμιση. Η εκμετάλλευση των 
κοινοχρήστων χώρων για μισθώσεις σε διαφημιστικές εται¬ 
ρίες για την προβολή διαφημιζόμενων μέσω διαφημιστικών 
πλαισίων. 

• Εκδόσεις - εκτυπώσεις διαφημιστικού και λοιπού υλικού 
Η έκδοση εμπορικών οδηγών, αφισών και υλικών ανάδειξης 
και προώθησης προϊόντων, η παραγωγή γενικά διαφημιστι¬ 
κών προϊόντων και η διοργάνωση εκδηλώσεων προβολής και 
προώθησης υπηρεσιών και προϊόντων. 

• Η συνεργασία με εφημερίδες, περιοδικά κ.λ.π., έντυπα, η 
έκδοση ενημερωτικών φυλλαδίων περιοδικών πολιτιστικού 
και κοινωνικού περιεχομένου, η ανάπτυξη συνεργασίας με 
ραδιοφωνικούς και τηλεοπτικούς σταθμούς, η παραγωγή 
ραδιοφωνικών και τηλεοπτικών εκπομπών, η ενεργός συμμε¬ 
τοχή στον ηλεκτρικό τύπο (ίντερνετ κ.λ.π.) για την προβολή 
των τοπικών πόρων και των τοπικών πολιτιστικών δραστηριο¬ 
τήτων, για τη συνεχή επικοινωνία με τους κατοίκους του Δή¬ 
μου, μέσα από τα Μ Μ Ε και τη δήμιου ργία βή ματος για τη ν αμ- 
φίδρομη ανάπτυξη των ιδεών του Δήμου, των δημοτών και 
των εργαζομένων στο Δήμο. 

γ. Τομέας Εκπαίδευση - Πληροφορική 

• Η ανάπτυξη υπηρεσιών πληροφορικής και συγκεκριμένα 
η Εκπαίδευση, η δημιουργία και διαχείριση ιστοσελίδων Ιη- 
ίθΓΠθΐ, η μηχανογραφική υποστήριξη Η ΛΛ/ και 8ΛΛ/ πελατών 
και η τεχνική υποστήριξη δικτύων Η/Υ. 

δ. Τομέας Καλλιτεχνικής παιδείας και Επιμόρφωσης 

• Η διοργάνωση πολιτιστικών, ψυχαγωγικών και λοιπών εκ¬ 
δηλώσεων 

• Βιβλιοθήκες 

• Λαϊκό Πανεπιστήμιο 

• Εκδόσεις - Εκτυπώσεις σε σχέση με τον πολιτισμό 

• Πολιτιστικό Μαγαζί 

• Κέντρο Νέας Γενιάς - Στέκι Νεολαίας 

• Πολιτιστικές και Ψυχαγωγικές Εκδηλώσεις 

• Υλοποίηση Προγραμμάτων Ε.Ε. σε σχέση με τον πολιτι¬ 
σμό 

• Κινηματογράφος και Λοιπά Οπτικοακουστικά Μέσα 
Ελεύθερο Εργαστήρι Οπτικοακουστικών μέσων, πειρα¬ 
ματικό Εργαστήρι κινηματογράφου - Ν/ίάοο, χειμερινός - 
Θερινός Κινηματογράφος και σχετικές εκδηλώσεις 

• Η εκπόνηση και υλοποίηση εκπαιδευτικών, επιμορφωτι¬ 
κών και αναπτυξιακών προγραμμάτων, προγραμμάτων επαγ¬ 
γελματικής κατάρτισης και απόκτησης επαγγελματικής 
εμπειρίας 

• Η προώθηση εκδόσεων πολιτιστικού περιεχομένου και η 
προώθηση και υλοποίηση, πολιτιστικών, πνευματικών, παι¬ 
δαγωγικών, εκπαιδευτικών και λοιπών επιμορφωτικών προ¬ 
γραμμάτων. 

• Η προστασία της εθνικής πολιτιστικής ταυτότητας, η δη¬ 
μιουργία της απαραίτητης υποδομής για την ανάπτυξη Πι¬ 
νακοθήκης, Λαογραφικού Μουσείου, είτε στα πλαίσια του 
Δήμου είτε σε συνεργασία με άλλους πνευματικούς φορείς, 
Δήμους κ.λπ. 

ε. Τομέας Προγραμμάτων Υγείας και Κοινωνικής Πρόνοιας. 

• Η λειτουργία Κέντρων Δημιουργικής Απασχόλησης Παι¬ 
διών (ΚΔΑΠ) 


• Η οργάνωση και λειτουργία παιχνιδότοπων 

• Η ίδρυση και λειτουργία Κέντρου Νέου Γενιάς. 

• Η λειτουργία Κέντρου Ενημέρωσης, με σκοπό την παρο¬ 
χή πληροφοριών σε θέματα προώθησης της απασχόλησης 
και ανάπτυξης της Επιχειρηματικότητας και η δημιουργία 
της απαραίτητης υποδομής για γρήγορη πρόσβαση στις 
πληροφορίες, που διαθέτουν περιφερειακοί, εθνικοί και διε¬ 
θνείς οργανισμοί, η διαχείριση και η διάχυση τους προς όλα 
τα ενδιαφερόμενο - σε τοπικό επίπεδο - μέρη. 

• Η οργάνωση και λειτουργία Κέντρου Τεκμηρίωσης για 
την απασχόληση, την κατάρτιση και την προώθηση της απα¬ 
σχόλησης. 

• Η οργάνωση ομάδων ανθρωπιστικής βοήθειας συμμετο¬ 
χής και προσφοράς υπηρεσιών σε έκτακτα περιστατικά 
(πλημμύρες - φωτιές - σεισμοί κ.λ.π.). 

• Η έκδοση πληροφοριακού υλικού και γενικά εκδόσεων 
για την ενημέρωση των κατοίκων του Δήμου σχετικά με τις 
υπηρεσίες υγείας και κοινωνικών υπηρεσιών. 

• Η ενεργός συμμετοχή στην υλοποίηση των προγραμμά¬ 
των του Δικτύου Υγειών Πόλεων για τη βελτίωση της ποιότη¬ 
τας ζωής και την Αειφόρο Ανάπτυξη. 

• Η ανάπτυξη συνεργασιών με Κοινοτικούς, Δημόσι¬ 
ους, Πανεπιστημιακούς Οργανισμούς, Ιδιωτικούς Φο¬ 
ρείς, Επιχειρήσεις και Φορείς Κοινής Ωφέλειας για την 
προώθηση γενικά προγραμμάτων υγείας, πρόνοιας, κοι¬ 
νωνικής πολιτικής. 

• Πρωτοβάθμια ιατρική περίθαλψη 

• Υλοποίηση Προγραμμάτων όπως, Βοήθεια στοΣπίτ, Κοι¬ 
νωνική μέριμνα, κ.α. 

• Κέντρα Ημερήσιας Φροντίδας Ηλικιωμένων (Κ.Η.Φ.Η.) 

στ. Τομέας Περιβάλλοντος 

• Η προστασία του περιβάλλοντος και των φυσικών πό¬ 
ρων η εκπόνηση μελετών που έχουν σχέση με τη διαχείρι¬ 
ση του φυσικού και αστικού περιβάλλοντος, η διοργάνωση 
εκδηλώσεων με σκοπό την ευαισθητοποίηση των κατοίκων 
σε αντίστοιχα θέματα, η προώθηση περιβαλλοντικής επι¬ 
μόρφωσης, η ενεργός συμμετοχή σε σχετικά προγράμμα¬ 
τα της Ευρωπαϊκής Ένωσης, η παροχή υπηρεσιών συμ¬ 
βούλου σε θέματα ρύπανσης, κυκλοφορίας και πρασίνου 
του Δήμου και άλλων ΟΤΑ, η ανάπτυξη και προώθηση συ¬ 
νεργασιών με πανεπιστημιακούς και δημόσιους γενικά ορ¬ 
γανισμούς και επιχειρήσεις κοινής ωφέλειας, καθώς και με 
άλλους φορείς ή ιδιώτες. 

• Η διαχείριση των απορριμμάτων, η λειτουργία σταθμού 
μεταφόρτωσης, ο καθαρισμός και η συντήρηση φρεατίων, η 
αποκομιδή ογκωδών και κηπαίων άχρηστων υλικών, η εφαρ¬ 
μογή προγράμματος ανακύκλωσης και λοιπών προγραμμά¬ 
των, που αφορούν την προστασία και βελτίωση του περιβάλ¬ 
λοντος. 

• Η οργάνωση και επέκταση των δραστηριοτήτων, που 
έχουν σχέση με την καθαριότητα και την αισθητική των κοι¬ 
νοχρήστων χώρων του Δήμου και των περιοχών του, τη λει¬ 
τουργία φυτωρίου, τη συντήρηση του πράσινου και την επέ¬ 
κτασή του. 

• Η προστασία της πυρασφάλειας και εθελοντικών ομά¬ 
δων για την προστασία του πρασίνου. 

• Η διαμόρφωση, λειτουργία και διαχείριση Πάρκου μαθη¬ 
μάτων Κυκλοφοριακής Αγωγής. 

• Η λειτουργία και διοίκηση του Γ ραφείου Κινήσεως του 
Δήμου και άλλων ΟΤΑ. 

• Η εκπόνηση και η εφαρμογή μελετών και προγραμμάτων, 
που προωθούν την προστασία του περιβάλλοντος στο σύνο¬ 
λο της περιοχής του Δήμου. 

ζ. Τομέας Αθλητισμού 

• Η εξασφάλιση της αναγκαίας υποδομής σε χώρους 
εγκαταστάσεις και εξοπλισμό, η διοίκηση διαχείριση και εκ¬ 
μετάλλευσή τους, η συνεργασία με τα αθλητικά σωματεία και 
τους λοιπούς φορείς του αθλητισμού του Δήμου και της ευ¬ 
ρύτερης περιοχής, η στήριξη των δραστηριοτήτων τους, 

• η οργάνωση και λειτουργία ερασιτεχνικών αθλητικών 
τμημάτων, η διοργάνωση περιοδικών και ετήσιων ομαδικών ή 
ατομικών αθλημάτων και αγώνων μαζικών αθλημάτων για τη 
συμμετοχή των νέων και γενικότερα των κατοίκων της περιο- 
χήςτου Δήμου σε αθλητικές δραστηριότητες και εκδηλώσεις 
και μέσω αυτών. 

• Τμήματα Ολυμπιακών αθλημάτων 

• Διοργάνωση αγώνων τουρνουά, επιδείξεων, επιβραβεύ¬ 
σεων 

η. Τομέας Τεχνικών Έργων 

• Εκπόνηση και επίβλεψη πάσης φύσεως τεχνικών μελε¬ 
τών 

• κατασκευή επίβλεψη και συντήρηση έργων 

• οικιστικές αναπλάσεις, διαμόρφωση κοινόχρηστων χώ¬ 
ρων, κατασκευή και συντήρηση έργων υποδομής, συντήρη¬ 
ση των σχολικών κτιρίων και γενικά των εγκαταστάσεων του 
Δήμου. 

• Κατασκευές συντήρησης δικτύων, ύδρευσης και αποχέ¬ 
τευσης 

• Λοιπά τεχνικά έργα 

Άρθρο 5 

Διοίκηση 

Η Επιχείρηση διοικείται από ενδεκαμελές (11) Διοικητικό 
Συμβούλιο, τα μέλη του οποίου ορίζονται μαζί με τους ανα¬ 
πληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου, τουλάχιστον 
τρεις (3) είναι αιρετοί, εκπρόσωποι του Δήμου, έκτων οποί¬ 
ων ο ένας (1) προέρχεται από τη μειοψηφία, ένας (1) εκπρό¬ 
σωπος εμπορικού συλλόγου της περιοχής, επτά (7) δημότες 
ή κάτοικοι, που έχουν πείρα ή γνώσεις σχετικές με το αντικεί¬ 
μενο της Επιχείρησης και ένας (1) εκπρόσωπος των εργαζο¬ 
μένων στην Επιχείρηση, αν αυτή απασχολεί περισσότερους 
από είκοσι (20) εργαζόμενους, με αντίστοιχη μείωση ενός (1) 
μέλους των δημοτών - κατοίκων. 

Άρθρο 6 

Κεφάλαιο 

Το κεφάλαιο της Επιχείρησης αυξάνεται κατά 139.205,44 
Ευρώ ποσό που θα προέλθει από την κεφαλαιοποίηση κερ¬ 
δών προηγούμενων ετών. Μετά την αύξηση το συνολικό κε¬ 
φάλαιο της Επιχείρησης είναι 245.000,00 Ευρώ. 

Άρθρο 7 
Πόροι 

Πόροι της Επιχείρησης είναι τα έσοδα από την άσκηση των 
δραστηριοτήτων της Επιχείρησης, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και λοι¬ 
πές επιχορηγήσεις. 

Κάλυψη Δαπάνης 

Από την απόφαση αυτή προκαλείται δαπάνη εις βάρος του 
προϋπολογισμού του Δήμου Νέας Ερυθραίας ύψους εκατόν 
τριάντα εννιά χιλιάδες εννιακόσια τριάντα επτά ευρώ και εξή¬ 
ντα τέσσερα λεπτά (139.937,64 €). Για το σκοπό αυτό έχει 
γράφει πίστωση στον Κ.Α. 10.7512.0001 προϋπολογισμό του 
Δήμου Νέας Ερυθραίας τρέχοντος οικονομικού έτους. 

Κατά τα λοιπά ισχύει ως έχει η υπ’ αριθμ. 6785 - (4967- 
6254)/21.2.1996 (ΦΕΚ 175/Β/19.3.1996) απόφαση του Περι¬ 
φερειακού Δ/ντη Αθηνών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μάίου 2005 

Με εντολή Γενικού Γραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗ ΜΑΣ 


Αριθ. 39086 (4) 

Συγχώνευση Νομικών Προσώπων του Δήμου Ηρακλείου με 
το όνομα «Βρεφονηπιακοί Σταθμοί Δήμου Ηρακλείου 
Αττικής», με το Ν.Π «Δημοτικοί Παιδικοί Σταθμοί Δήμου 
Ηρακλείου Αττικής» σε ένα Νομικό Πρόσωπο με την 
επωνυμία «Δημοτικοί Παιδικοί Σταθμοί Δήμου Ηρακλείου 
Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α’) «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατάξεις». 

2. Τις διατάξεις του άρθρου 203 του π.δ. 410/1995 «ΔΗ¬ 
ΜΟΤΙΚΟΣ ΚΑΙ ΚΟΙΝΟΤΙΚΟΣ ΚΩΔΙΚΑΣ». 

3. Την υπ' αριθμ. οικ. 32639/30.6.2003 απόφαση του Γενι¬ 
κού Γ ραμματέα Περιφέρειας Αττικής που δημοσιεύθηκε στο 
Φ.Ε.Κ. 1015/24.7.2003τ.β’. και αφοράτη σύσταση ιδίου Ν.Π. 
στο Δήμο Ηρακλείου με το όνομα «Βρεφονηπιακοί Σταθμοί 
(πρώην ΙΒΣΑ) Δήμου Ηρακλείου Αττικής». 

4. Την υπ’αριθμ. οικ. 21342/5.4.2001 απόφαση του Γενικού 
Γραμματέα Περιφέρειας Αττικής που δημοσιεύθηκε στο 
Φ.Ε.Κ. 399/9.4.2001 τ.β’. και αφορά στην προσαρμογή της 
συστατικής πράξης των Ν.Π. «Κρατικών Παιδικών Σταθμών 
Α’, Β', Γ ΚΠΣ Ηρακλείου» στις διατάξεις του Δ.Κ.Κ. 

5. Την υπ’ αριθμ. 112/2005 απόφαση του Δημοτικού Συμ¬ 
βουλίου του Δήμου Ηρακλείου που αφορά στη συγχώνευση 
των Ν.Π. του Δήμου Ηρακλείου με το όνομα, «Βρεφονηπιακοί 
Σταθμοί (πρώην ΙΒΣΑ) Δήμου Ηρακλείου Αττικής», με το Ν.Π. 
«Δημοτικοί Παιδικοί Σταθμοί Δήμου Ηρακλείου» σε ένα Νομι¬ 
κό Πρόσωπο με την επωνυμία «Δημοτικοί Παιδικοί Σταθμοί 
Δήμου Ηρακλείου» και την ορθή επανάληψη αυτής, στην 
οποία αναφέρεται η κάλυψη δαπάνης που θα προκληθεί από 
την εν θεμάτι απόφαση και η διοίκηση του νέου Ν.Π. 

6. Την υπ' αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογραφής 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγρά¬ 
φων και άλλων πράξεων στον Γ ενικό Διευθυντή Περιφέρειας, 
στους προϊστάμενους των Διευθύνσεων Αυτοδιοίκησης - 
Αποκέντρωσης, Τοπικής Αυτοδιοίκησης και Διοίκησης Αν. 
Αττικής - Δυτ. Αττικής - Πειραιώς και στους Προϊσταμένους 
των τμημάτων των Διευθύνσεων αυτών», αποφασίζουμε: 

1. Συστήνουμε στο Δήμο Ηρακλείου του Νομού Αττικής 
Νομικό Πρόσωπο με την επωνυμία «_Δημοτικοί Παιδικοί 
Σταθμοί Δήμου Ηρακλείου Αττικής», το οποίο διέπεται από 
τις διατάξειςτου άρθρου 203του π.δ. 410/1995 (Δ.Κ.Κ.). Στο 
ανωτέρω Ν.Π. περιλαμβάνονται τα Ν.Π. «Βρεφονηπιακοί 
Σταθμοί (πρώην ΙΒΣΑ) Δήμου Ηρακλείου» και «Δημοτικοί Παι¬ 
δικοί Σταθμοί Δήμου Ηρακλείου». 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η λειτουργία παιδικών και βρεφονηπιακών σταθμών. 

Η καθημερινή φύλαξη, φροντίδα, ημερήσια διατροφή, δια¬ 
παιδαγώγηση και ψυχαγωγία νηπίων και βρεφών των εργα¬ 
ζόμενων γονέων ή γονέων με κοινωνυχά προβλήματα, καθώς 
και η πολύπλευρη νοητυκή, συναισθηματική, κοινωνυχή, ψυ- 
χοσωματυχή ανάπτυξη των παιδιών, η προπαρασκευή τους 
για τη φυσική μετάβαση τους από την οικογενειακή ζωή στο 
σχολικό περιβάλλον. 

3. ΠΕΡΙΟΥΣΙΑ του ΝΟΜΙΚΟΥ ΠΡΟΣΩΠΟΥ είναι: 

α) Για τη σύσταση και λειτουργία των «Δημοτικών Παιδικών 
Σταθμών Δήμου Ηρακλείου Αττικής» ο Δήμος εκχωρείτο πο¬ 
σό των 1.540.000,00 ευρώ (το άθροισμα των κρατικών επι¬ 
χορηγήσεων). 

β) Τα κινητά και ακίνητα πράγματα που έχουν περιέλθει 
στην κυριότητα του νομικού προσώπου με την δημοσίευση 
του ν. 2880/2001. 

4. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

α) Η ετήσια επιχορήγηση του Δήμου (ή άλλου φυσικού ή 
νομικού προσώπου). 

β) Μισθώματα από ακίνητα. 

γ) Εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των υπηρεσιών. 

5. ΔΙΟΙΚΗΣΗ: 

Το Ν.Π. διοικείται από 7μελέςΔιοικητικό Συμβούλιο, με ισά¬ 
ριθμα αναπληρωματικά μέλη, του οποίου η σύνθεση έχει ως 
εξής: 

- Πρόεδρος είναι ο εκάστοτε Δήμαρχος του Δήμου. 

-Τα λοιπά μέλη είναι δημοτικοί σύμβουλοι ή κάτοικοι ή δη¬ 
μότες του Δήμου με ανάλογη επαγγελματική εμπειρία ή κοι¬ 
νωνική δράση με ειδικές γνώσεις, που ορίζονται με απόφαση 
του Δημοτικού Συμβουλίου. 

- Στο Δ.Σ. μετέχουν και (1) εκπρόσωπος των γονέων και (1) 
εκπρόσωπος των εργαζομένων. 

-Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον πρόεδρο του Δ.Σ. και όταν αυ¬ 
τός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

Από τις διατάξεις της απόφασης αυτής προκαλείται δαπά¬ 
νη σε βάρος του προϋπολογισμού του Δήμου Ηρακλείου, 
έτους 2005, ποσού 1.540.000,00 ευρώ και η οποία θα κατα¬ 
βάλλεται τα επόμενα χρόνια, σύμφωνα και με τις κρατικές 
επιχορηγήσεις. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιουνίου 2005 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗ ΜΑΣ 

-♦- 

Αριθ. 10381 (5) 

Έγκριση Οργανισμού Εσωτερικής Υπηρεσίας Εθνικού Στα¬ 
δίου Αλμυρού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 ν. 1188/1981 όπως αντικα- 
ταστάθηκε με την παρ.5 του άρθρου 8 ν. 2307/1995. 

2. Τις διατάξειςτου π.δ. 37α/1987 όπως συμπληρώθηκε με 
τα π.δ. 22/1990 και 50/2001. 

3. Την υπ' αριθμ. 8/2004 απόφαση του Δ/κού Συμβουλίου 
του Εθνικού Σταδίου Αλμυρού με την οποία ψηφίζει τον Ορ¬ 
γανισμό Εσωτερικής Υπηρεσίας του Ν.Π.Δ.Δ. 

4. Την υπ’ αριθμ. 30/2005 σύμφωνη γνώμη του Δημοτικού 
Συμβουλίου Αλμυρού. 

5. Την υπ’ αριθμ. 4/2005 σύμφωνη γνωμοδότηση του Υπη¬ 
ρεσιακού Συμβουλίου Μαγνησίας. 

6. Την υπ' αριθμ. 161238/10.5.2001 απόφαση του Γεν. 
Γ ραμματέα Περιφέρειας Θεσσαλίας με την οποία δίνεται η 
εξουσιοδότηση για υπογραφή εγγράφων στην Πρ/νη της 
Δ/σης Τοπ. Αυτ/σης καιΔ/νσης Μαγνησίας, αποφασίζουμε: 

Εγκρίνουμε την 8/2004 απόφαση του Δ/κού Συμβουλίου 
του Εθνικού Σταδίου Αλμυρού με την οποία ψηφίζεται ο Ορ¬ 
γανισμός Εσωτερικής Υπηρεσίας και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΘΝΙΚΟΥ ΣΤΑΔΙΟΥ ΑΛΜΥΡΟΥ 

ΓΕΝΙΚΟΣ ΤΙΤΛΟΣ 

ΤΜΗΜΑ ΕΘΝΙΚΟΥ ΣΤΑΔΙΟΥ ΑΛΜΥΡΟΥ 
Άρθρο Ιο 

Διόρθωση Υπηρεσιώντου Ν.Π.Δ.Δ. Εθνικό Στάδιο Αλμυρού. 

Οι υπηρεσίες του Ν.Π. λειτουργούν σε επίπεδο τμήματος 


σύμφωνα με την αριθ.1641293/01 απόφαση του Γ.Γ. Περιφέ¬ 
ρειας Θεσσαλίας με τα εξής γραφεία: 

1. Γ ραφείο Προέδρου 

2. Γ ραφείο Διοικητικών και Οικονομικών Υπηρεσιών. 

3. Γ ραφείο Αθλητικών και Πολιτιστικών Δραστηριοτήτων. 

Άρθρο 2ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΕΔΡΟΥ - 
ΚΑΘΗΚΟΝΤΑ ΠΡΟΕΔΡΟΥ 

1. Φροντίζει για την έγκαιρη και σωστή υλοποίηση των απο¬ 
φάσεων του Διοικητικού Συμβουλίου. 

2. Εισηγείται στο Δ/κό Συμβούλιο για την στελέχωση με 
προσωπικό του Ε.Σ.Α. 

3. Έχει την ευθύνη για την πιστή εφαρμογή του κανονισμού 
λειτουργίας του Ε.Σ.Α. 

4. Ασκεί κάθε αρμοδιότητα ή ενέργεια που του ανατίθεται 
από το Δ/Κό Συμβούλιο με απόφασή του. 

5. Εισηγείται όλα τα θέματα και μετέχει στις συνεδριάσεις. 

6. Έχει την δυνατότητα να εξουσιοδοτεί εγγράφως κάποι¬ 
ον υπάλληλο για την διεκπεραίωση οποιοσδήποτε εργασίας. 

7. Μεθοδεύει την προσαρμογή των λειτουργιών του Σταδί¬ 
ου με βάση τα νέα δεδομένα. 

8. Εισηγείται ιεραρχικά τα θέματα της αρμοδιότητάς του. 

9. Εισηγείται στη διοίκηση του Σταδίου, ύστερα από έρευ¬ 
να, την καλύτερη οργάνωση των γραφείων και της μηχανο¬ 
γράφησή τους. 

10. Αξιολογεί την λειτουργικότητα των γραφείων και ειση- 
γείται μέτρα για την καλύτερη λειτουργίας τους. 

11. Συνεργάζεται με διοικητικούς και υπηρεσιακούς παρά¬ 
γοντες μέσα και έξω από το Στάδιο για την συγκέντρωση και 
την αξιοποίηση των αναγκαίων στοιχείων προκαθορισμού 
δραστηριοποίησης και προσαρμογής στα νέα συστήματα 
διαχείρισης. 

12. Καταρτίζει σε πρώτο βαθμό τις εκθέσεις υπΟηρεσιακής 
ικανότητας του προσωπικού που υπάγεται διοικητικά στην 
αρμοδιότητά του. 

13. Παραλαμβάνει την αλληλογραφία που ανάγεται στην 
αρμοδιότητά του και διαμένει αυτή στη συνέχεια στα υπό¬ 
λοιπα γραφεία. 

Άρθρο 3ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ - 
ΟΙΚΟΝΟΜΙΚΩΝ ΥΠΗΡΕΣΙΩΝ 

1. Χειρίζεται τα θέματα που έχουν σχέση με τους εργαζο¬ 
μένους στο Ε.Σ.Α. 

2. Τηρεί ενημερωμένους με όλα τα απαραίτητα στοιχεία 
τους υπηρεσιακούς ατομικούς φακέλους των εργαζομένων. 

3. Χορηγεί ύστερα από αίτηση πιστοποιητικά σε άτομα που 
έχουν σχέση με το Ε.Σ.Α. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία μετά 
άλλα γραφεία. 

5. Ευθύνεται για την έγκαιρη και σωστή εφαρμογή της ερ¬ 
γατικής νομοθεσίας σ' ότι αφορά τους εργαζομένους στο 
Ε.Σ.Α. εισηγούμενος ανάλογα στη διεύθυνση. 

6. Εγκρίνει σε συνεργασία με τον Πρόεδρο τις άδειες των 
εργαζομένων στο Ε.Σ.Α. 

7. Ελέγχει τις κάρτες παρουσίας των εργαζομένων και ενη¬ 
μερώνει το Δ/κό Συμβούλιο για κάθε απουσία ή ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Ν.Π.Δ.Δ. των Ο.Τ.Α. 

9. Παρακολουθεί την κίνηση εσόδων-εξόδωντου Ε.Σ.Α. κα¬ 
τά δραστηριότητας και ενημερώνει έγκαιρα το Δ.Σ. 

10. Προσδιορίζει τις τακτικές ανάγκες του Ε.Σ.Α. σε ετήσια 
βάση και προβαίνει στην προμήθεια διαφόρων υλικών. 

11. Διενεργεί διαγωνισμούς για μισθώσεις, εκμισθώσεις, 
προμήθειες που αφορούντο Ε.Σ.Α. σύμφωνα με τις διατάξεις 
που ισχύουν για τα Ν.Π.Δ.Δ. των Ο.Τ.Α. 

12. Φροντίζει για την σύνταξη και προώθηση των διαφόρων 
ενταλμάτων για έγκριση και συνυπογράφει με τον Π ρόεδρο. 

13. Φροντίζει για την είσπραξη των πόρων του Ε.Σ.Α. δια 
του έχοντος την ταμειακή διαχείριση. 

14. Φροντίζει για τη μισθοδοσία και λοιπές παροχές των ερ¬ 
γαζομένων και συνυπογράφει με τον Πρόεδρο τις καταστά¬ 
σεις μισθοδοσίας. 

15. Φροντίζει για τις πληρωμές διαφόρων προμηθειών-έρ- 
γων καθώς και διαφόρων τελών, φόρου, χαρτοσήμου, ΙΚΑ 
κλπ σύμφωνα με τις ισχύουσες διατάξεις των Ο.Τ.Α. δια του 
έχοντος την ταμειακή διαχείριση. 

16. Προβαίνει σε καταστροφή και εκποίηση του άχρηστου 
υλικού. 

17. Τηρεί τα απαιτούμενα βιβλία σύμφωνα με τις διατάξεις 
περί Ν.Π.Δ.Δ. των ΟΤΑ. 

18. Φροντίζει για τον εξοπλισμό με τα απαραίτητα και κα¬ 
τάλληλα μέσα του ΕΣΑ σε συνεργασία με τον Πρόεδρο. 

Άρθρο 4ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΑΘΛΗΤΙΚΩΝ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

1. Εισηγείται στον Πρόεδρο για την εκτέλεση συντήρησης 
ή κατασκευής και υπολογίζει τις απαιτούμενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων ή 
Εμπειροτέχνη, όπως προβλέπεται από τις σχετικές διατάξεις 
για τα Δημόσια Έργα. 

3. Επιβλέπει τις εργασίες μαζί με τον υπεύθυνο του Δ.Σ. 

4. Ευθύνεται για την φύλαξη, συντήρηση, επισκευή του υλι¬ 
κού και εξοπλισμού του Ε.Σ.Α. 

5. Τηρεί ενημερωτικά μητρώα για όλες τις εγκαταστάσεις 
και υλικό. 

6. Προσδιορίζει τα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθειά τους 
σε ετήσια βάση. 

7. Φροντίζει για τον προσδιορισμό των αναγκών στο προ¬ 
σωπικό του γραφείου του και εισηγείται σχετικά στον Πρόε¬ 
δρο. 

8. Φροντίζει για την αναζήτηση των απαιτουμένων στατι¬ 
στικών στοιχείων για ότι αφορά την συντήρηση των εγκατα¬ 
στάσεων και του υλικού. 

9. Συνεργάζεται με τ' άλλα γραφεία για θέματα συναρμο- 
διότητας. 

10. Φροντίζει και έχει την ευθύνη για την συντήρηση όλων 
των εγκαταστάσεων του Ε.Σ.Α. και συγκεκριμένα: 

- Των κτιριακών εγκαταστάσεων. 

- Των ηλεκτρολογικών εγκαταστάσεων. 

- Των υδραυλικών και θερμυδραυλικών εγκαταστάσεων. 

Των υπαίθριων εγκαταστάσεων. 

- Των χλοοταπήτων. 

- Των κήπων-παρτεριών. 

11. Έχει την ευθύνη της χάραξης των γραμμών σε οποιο- 
δήποτε αγωνιστικό χώρο. 

12. Φροντίζει για την εκπόνηση αθλητικών και πολιτιστικών 
προγραμμάτων μαζικού αθλήματος και μαζικής άθλησης. 

13. Φροντίζει για την διοργάνωση των αθλητικών και πολι¬ 
τιστικών εκδηλώσεων και συμμετοχή σε εκδηλώσεις μαζικού 
αθλητισμού. 

14. Μετά από συνεννόηση μετ’ άλλα γραφεία εισηγείται για 
τις αναγκαίες προμήθειες. 

15. Εισηγείται προς το Δ.Σ. για τη δημιουργία νέων αθλητι¬ 
κών εγκαταστάσεων με την αξιοποίηση των υπαρχόντων 
αθλητικών χώρων. 


16. Συντονίζει,παρακολουθεί και ελέγχει την εφαρμογή 
των καθημερινών προγραμμάτων γύμνασης και λοιπών 
αθλητικών εκδηλώσεων. 

17. Συνεργάζεται με τα αθλητικά σωματεία και συλλόγους 
του Δήμου και παρέχει κάθε δυνατή βοήθεια στη λειτουργία 
τους. 

18. Τηρεί ατομικές καρτέλες των αθλουμένων κατά χώρο 
άθλησης. 

19. Διαμορφώνει,εισηγείται και εφαρμόζει την επικοινωνια- 
κή πολιτική σε συνεργασία με τον Πρόεδρο για την προώθη¬ 
ση και προβολή των σκοπών και δράσεωντου Ε.Σ.Α. (διοργά¬ 
νωση, συνεντεύξεων τύπου, προετοιμασία και επιμέλεια αρ- 
θρογραφίας, συνεργασίας μετά Μ.Μ.Ε. κ.α.) σύμφωνα με τις 
υποδείξεις του Δ.Σ. 

20. Ενημερώνει το κοινό πάνω στην αποστολή και στις εκ¬ 
δηλώσεις του Ε.Σ.Α. και τα προβάλει με κάθε πρόσφορο μέ¬ 
σο, φροντίζοντας για την διάθεση και διακίνηση του ενημε¬ 
ρωτικού κοινού. 

Κάθε εργασία, τροποποίηση, αλλαγή επέκταση μηχανολο¬ 
γικού, ηλεκτρ/γικού, υδραυλικής εγκατάστασης του σχεδίου 
του Ε.Σ.Α. γίνεται σύμφωνα με τις διατάξεις του Δ.420/1995 
(Δ.Κ.Κ.) 

21. Έχει την ευθύνη για την ομαλή λειτουργία, τάξη και κα¬ 
θαριότητα του Σταδίου σε θέματα συντήρησης και καθαριό¬ 
τητας. 

Άρθρο 5ο 

1. Την Ταμειακή υπηρεσία του Ε.Σ.Α. ασκεί ο εκάστοτε Δη¬ 
μοτικός Ταμίας που φροντίζει για την πληρωμή των ενταλμα- 
τοποιημένων δαπανών και την είσπραξη των εσόδων του 
Ε.Σ.Α. σύμφωνα με την νομοθεσία περί Ν.Π.Δ.Δ. των Ο.Τ.Α. 
και αμοίβεται υπερωριακά σύμφωνα μετο Δ.Κ.Κ. 

Άρθρο 6ο 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΕΘΝΙΚΟΥ 
ΣΤΑΔΙΟΥ ΑΛΜΥΡΟΥ 

Τα προσόντα διορισμού των θέσεων περιγράφονται στα 
π.δ. 20/2001,37α/1987 και 22/1990. 

Οι θέσεις που προβλέπονται ανά κατηγορία και κλάδο είναι 
οι εξής: 


ΚΛΑΔΟΣ 

ΠΡΟΒΛΕΠΟΜΕΝΕΣ ΘΕΣΕΙΣ 

ΚΑΤΗΓΟΡΙΑ ΤΕ 

Α/Α 

ΤΕ 

ΔΙΟΙΚΗΤΙΚΩΝ - ΛΟΓΙΣΤΩΝ 

1 

ΔΕ 

ΚΑΤΗΓΟΡΙΑ ΔΕ 

ΤΕΧΝΙΤΩΝ 

1 

ΥΕ 

ΚΑΤΗΓΟΡΙΑ ΥΕ 

ΣΥΝΤΗΡΗΤΗΣ ΧΛΟΟΤΑΠΗΤΑ 

1 


ΠΡΟΣΩΠΙΚΟ ΓΙΑ ΤΗΝ ΚΑΛΥΨΗ ΕΠΟΧΙΚΩΝ 
ΠΕΡΙΟΔΙΚΩΝ Ή ΠΡΟΣΚΑΙΡΩΝ ΑΝΑΓΚΩΝ 

Δύο θέσεις διαφόρων ειδικοτήτων για την αντιμετώπιση 
εποχικών, περιοδικών ή πρόσκαιρων αναγκών (άρθρο 18 
παρ.12 ν. 2503/1997). 

Άρθρο 7ο 

Ο Προϊστάμενος του Τμήματος του Εθνικού Σταδίου προ¬ 
έρχεται από τους κλάδους ΤΕ Λογιστών και ελλείψει αυτού 
από ΔΕ Τεχνιτών. 

Άρθρο 8ο 

Για το διορισμό, τα καθήκοντα, τους περιορισμούς το χρό¬ 
νο εργασίας την αστική ευθύνη, τα δικαιώματα, τις άδειες, τις 
μεταβολές υπηρεσιακής κατάστασης, τις προαγωγές, το 
προβάδισμα, τις κρίσεις των προϊσταμένων, τις τοποθετή¬ 
σεις, τις ηθικές αμοιβές, τα πειθαρχικά αδικήματα, τη λύση 

της υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύουσες 
νομοθετικές διατάξεις. 

Άρθρο 9ο 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη 50.000,00 Ευρώ σε βάρος 
του προϋπολογισμού οικονομικού έτους 2004 και 53.000,00 
Ευρώ για το οικονομικό έτος 2005,η οποία δαπάνη θα καλύ¬ 
πτεται από την επιχορήγηση του Δήμου Αλμυρού σύμφωνα 
με την υπ’ αριθμ.164192/4.4.2001 συστατική πράξη που δη- 
μοσιεύθηκε στο 612/23.5.2001 ΦΕΚτ. δεύτερο. 

Άρθρο 10ο 

Η ισχύς του παρόντος Οργανισμού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του πα¬ 
ρόντος κατατάσσεται στις θέσεις του Ο.Ε.Υ. που έχουν υπο¬ 
χρεωτικά δημιουργηθείγι’ αυτό. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Βόλος, 29 Ιουνίου 2005 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 

ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθ.Ε.Μ. 1591 (6) 

Καθιέρωση υπερωριακής εργασίας για το προσωπικό της 
Δ/νσης Εμπορίου της Ν.Α. Φθ/δος, για το Β' εξάμηνο 
2005. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του ν. 2218/1994 «Ίδρυση Νομ/κής 
Αυτ/σης» όπως τροποποιήθηκε και ισχύει. 

2. Την υπ’ αριθ. 3492/1995 διαπιστωτική πράξη λειτουργίας 
της Ν.Α. Φθιώτιδας, καθώς καιτονοργανισμό οργάνωσης και 
λειτουργίας της (ΦΕΚ 1602/Β/2004). 

3. Τις διατάξεις του ν. 2503/1997 «Διοίκηση, οργάνωση, 
στελέχωσητης Περιφέρειας. Ρύθμιση θεμάτων για την Τοπι¬ 
κή Αυτοδιοίκηση και άλλες διατάξεις». 

4. Τις διατάξεις του ν. 3205/2003 «Μισθολογικές ρυθμίσεις 
λειτουργών και υπαλλήλωντου Δημοσίου, Ν.Π.Δ.Δ. και ΟΤΑ, 
μονίμων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμενι¬ 
κού Σώματος και άλλες συναφείς διατάξεις». 

5. Την υπ’ αριθ. ΕΜ 1396/6.6.2005 απόφασή μας «Καθορι¬ 
σμός ωραρίου απασχόλησης του προσωπικού της Δ/νσης 
Εμπορίου Ν.Α. Φθ/δαςέως31.12.2005». 

6. Την υπ’ αριθ. ΕΜ 1403/7.6.2005 απόφασή μας «Περί συ- 
γκροτήσεως συνεργείων ελέγχων υπερωριακής απασχόλη¬ 
σης». 

7. Τις υπηρεσιακές ανάγκες της Δ/νσης Εμπορίου Ν.Α. 
Φθ/δας, αποφασίζουμε: 

Εγκρίνουμε την εκτέλεση υπερωριακής εργασίας απογευ¬ 
ματινής σε (900) ώρες, νυκτερινής σε (450) ώρες, εξαιρέσι¬ 
μων ημερών και Κυριακών σε (450) ώρες, για πέντε (5) υπαλ¬ 
λήλους της Δ/νσης Εμπορίου Ν.Α. Φθ/δας, κατά το Β’ εξάμη¬ 
νο του 2005, συνολικής δαπάνης 11.386,20 ευρώ. 

Η δαπάνη βαρύνει τον τακτικό προϋπολογισμό της Ν.Α. 
Φθ/δας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Λαμία, 10 Ιουνίου 2005 

Ο Νομάρχης 
ΑΘΑΝ. ΧΕΙΜΑΡΑΣ 


Αριθ. 8976 (7) 

Καθιέρωση υπερωριακής απασχόλησης των Υπαλλήλων της 
Δ/νσης Αγρ/κης Ανάπτυξης που ασχολούνται με την κα¬ 
ταπολέμηση του δάκου της ελιάς για το έτος 2005. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 35 παράγραφος 7 του ν. 
2738/9.9.1999 (ΦΕΚ 180 Α) ότι η διαπίστωση των αναγκών 
υπερωριακής απασχόλησης προσωπικού που υπηρετεί τις 
Νομ/κές Αυτοδιοικήσεις γίνεται με απόφαση του οικείου Νο¬ 
μάρχη. 

2. Τις διατάξεις του άρθρου 16 του ν. 3205/2003 «Μισθολο- 
γικές ρυθμίσεις λειτουργιών και υπαλλήλωντου Δημοσίου». 

3. Την υπ’ αριθμ. 266140/1.6.2005 απόφαση του Υπ. Αγρο¬ 
τικής Ανάπτυξης και Τροφίμων «Πρόγραμμα Δακοκτονίας 
2005». 

4. Τις ανάγκες της Δ/νσης Αγροτικής Ανάπτυξης για την 
υλοποίηση του προγράμματος Δακοκτονίας κατά το έτος 
2005. 

5. Το γεγονός ότι από την εφαρμογή της παρούσας από¬ 
φασης προκαλείται δαπάνη εις βάρος των πιστώσεων του 
τακτικού προϋπολογισμού, οι οποίες έχουν μεταφερθεί 
στους Νομαρχιακούς Προϋπολογισμούς (Φορέας 295/10 
ΚΑΕ 051 0512) 18.000,00 ευρώ και είναι εξασφαλισμένη, 
εγκρίνει και κατανέμει: 

2420 ώρες υπερωριακής εργασίας τόσο κατά τις απογευ¬ 
ματινές όσο και κατά τις Κυριακές και εξαιρέσιμες ημέρες για 
τους υπαλλήλους της Δ/νσης Αγροτικής Ανάπτυξης που θα 
ασχοληθούν με το πρόγραμμα καταπολέμησης του δάκου 
της ελιάς κατά το έτος 2005 για το χρονικό διάστημα από 
15.5.2005 μέχρι 31.12.2005 ως εξής: 


ΕΙΔΙΚΟΤΗΤΑ ΑΠΟΓΕΥΜΑΤΙΝΕΣ ΚΥΡΙΑΚΕΣ Κ. ΣΥΝΟΛΟ 



ΩΡΕΣ 

ΕΞΑΙΡΕΣΙΜΕΣ ΩΡΕΣ 


Δ/ντης Δακοκτονίας 

390 

90 

480 

Επόπτες Δακοκτονίας 

780 

180 

960 

Λογιστής 

450 

100 

550 

Γ ραμματέας 

360 

70 

430 

Σύνολο 

1980 

1440 

2420 


Η δαπάνη πουθαπροκύψει από την απόφαση αυτή είναι εγ¬ 
γεγραμμένη στον προϋπολογισμό της Δ/νσης Αγροτικής 
Ανάπτυξης Οικ. Έτους 2005. Φορέας 295/10 ΚΑΕ 0511-0512. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Λάρισα, 3 Ιουνίου 2005 

Ο Νομάρχης κ.α.α. 

ΚΩΝ/ΝΟΣ ΔΕΣΠΟΠΟΥΛΟΣ 

-♦- 

Αριθ. ΤΕ 30568/1558 (8) 

Συγκρότηση συνεργείων και καθιέρωση υπερωριακής εργα¬ 
σίας υπαλλήλων των Δ/νσεων Εμπορίου της Ν.Α. Ξάνθης, 
για τον Περιοδικό Έλεγχο Μέτρων και Σταθμών, για το 
διάστημα 1.6.2005-31.12.2005. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το π.δ. 30/1996 μετο οποίο κωδικοποιήθηκαν σε ενιαίο κεί¬ 
μενο Νόμου με τίτλο «Κώδικας Νομαρχιακής Αυτοδιοίκησης» 
οι ισχύουσες διατάξεις για τη Νομαρχιακή Αυτοδιοίκηση. 

2. Τον Οργανισμό Εσωτερικής Υπηρεσίας της Νομαρχια¬ 
κής Αυτοδιοίκησης Ξάνθης (ΦΕΚ 658/26.7.1995) όπως τρο¬ 
ποποιήθηκε και συμπληρώθηκε μεταγενέστερα. 

3. Το άρθρο 3 του ν. 3103/2003 (ΦΕΚ 23/ΤΑ729.1.2003) με 
το οποίο μεταβιβάζεται η αρμοδιότητα του ελέγχου Μέτρων 
και Σταθμών στις Δ/νσεις Εμπορίου των Νομαρχιακών Αυτο¬ 
διοικήσεων. 

4. Το άρθρο 8 του π.δ. 524/1978 «περί κωδικοποιήσεως σε 
ενιαίο κείμενο των ισχυουσών διατάξεων των αναφερόμενων 
στην Ελλάδα του Διεθνούς Συστήματος Μέτρων και Σταθ¬ 
μών». 

5. Το υπ' αριθμ. Φ2-741/5.5.2005 έγγραφο του Υπουργείου 
Ανάπτυξης - Γεν. Γραμματεία Εμπορίου - Δ/νση Μετρολο¬ 
γίας, σχετικά με τον Περιοδικό Έλεγχο Μέτρων και Σταθμών 
έτους 2005. 

6. Το γεγονός ότι θα υπάρχει πίστωση από το λογαριασμό 
Μέτρων και Σταθμών, ύψους 3.400 ευρώ περίπου, αποφασί¬ 
ζουμε: 

Συγκροτούμε συνεργεία υπερωριακής εργασίας από τους 
παρακάτω υπαλλήλους: 

1. Βακιάνης Ιωάννης, κλάδος ΠΕ/Τεχνικών-Χημικών, Βαθ¬ 
μός Α’, Μ.Κ. 4 

2. Μουσικάκη Μαρία, κλάδος ΤΕ/Τεχν. Τροφίμων, Βαθμός 
Γ’, Μ.Κ. 16 

3. Παπαδόπουλος Γεώργιος, κλάδος ΔΕ/Τεχν. Εργασιών, 
Βαθμός Β’, Μ.Κ. 10 

Έργο των παραπάνω υπαλλήλων είναι ο Περιοδικός Έλεγ¬ 
χος Μέτρων και Σταθμών. 

Η υπερωριακή εργασία πραγματοποιείται εκτός ωρών ερ¬ 
γασίας, καθώς και την ημέρα του Σαββάτου μέχρι την 22η 
βραδινή και μέχρι πενήντα (50) ώρες το μήνα για κάθε υπάλ¬ 
ληλο, για το χρονικό διάστημα από 1.6.2005 μέχρι 
31.12.2005. 

Η δαπάνη θα καλυφθεί από τον ειδικό λογαριασμό των Μέ¬ 
τρων Σταθμών του Υπουργείου Ανάπτυξης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ξάνθη, 30 Ιουνίου 2005 

Ο Νομάρχης 
Γ. ΠΑΥΛΙΔΗΣ 


Αριθ. 278 (9) 

Ανάκληση των υπ’ αριθμ. 239/6.10.2004 και 292/ 18.11.2004 
αποφάσεων του Διοικητή του Γενικού Νοσοκομείου Θεσ¬ 
σαλονίκης «ΙΠΠΟΚΡΑΤΕΙΟ». 

Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΘΕΣΣΑΛΟΝΙΚΗΣ «ΙΠΠΟΚΡΑΤΕΙΟ» 

Έχοντας υπόψη: 

α. Τις διατάξεις του ν. 2889/2001, όπως αυτές τροποποιή¬ 
θηκαν και συμπληρώθηκαν από τις διατάξεις του ν. 
3204/2003, όπως αυτές τροποποιήθηκαν και συμπληρώθη¬ 
καν από τις διατάξεις του ν. 3329/2005. 

β. Την διάταξη του άρθρου 5 παρ. 1 του ν. 3329/2005 περί 
μετατροπής της νομικής μορφής του Νοσοκομείου από απο¬ 
κεντρωμένης μονάδαςτου Πε.Σ.Υ.Π. σε αυτοτελές Ν.Π.Δ.Δ. 

γ. Την υπ’ αριθμ. 13/22.6.2005 απόφαση του Δ.Σ. του 
Νοσ/μείου. 

δ. Το γεγονός ότι καθορίσθηκαν νέες αρμοδιότητες για το 
Διοικητικό Συμβούλιο του Νοσοκομείου του Διοικητή και του 
Αν. Διοικητή. 

ε. Τις λειτουργικές ανάγκες της Υπηρεσίας, αποφασίζου¬ 
με: 

Ανακαλούμε τις υπ’ αριθμ. 239/6.10.2004 και 292/ 
18.11.2004 Πράξεις μας, περί μεταβιβάσεως αρμοδιοτήτων 
στον Αναπληρωτή Διοικητή του Νοσοκομείου, λόγω της αλ¬ 
λαγής της νομικής μορφής του Νοσοκομείου σε Ν.Π.Δ.Δ. και 
της κατάργησης των μεταβιβασθέντων σε αυτόν αρμοδιοτή¬ 
των. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 28 Ιουνίου 2005 

Ο Διοικητής - Πρόεδρος του Δ.Σ. 

ΑΡΙΣΤΕΙΔΗΣ-ΔΗΜΗΤΡΙΟΣ ΑΛΕΞΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




